План- конспект на ситуация по математика в IVа група

изготвил: С. Лазарова

дата:

брой деца:

*Тема:* Сравняване

1.Цели:

a) Образователни: Формиране на елементарни представи за числата до 10 и отношенията между тях; на представи за величините дължина, маса; на представи за основни геометрични фигури и обекти, в които се преоткриват.

б) Възпитателни: Да се създаде емоционална нагласа у децата, свързана с предстоящата раздяла.

2. Задачи:

а) Образователни:

* Децата да класифицират обекти по познати свойства;
* да определят брой на предмети в множество;
* да сравняват броя на обектите в две множества;
* да различават и назовават измеренията дължина, широчина, височина;
* да сравняват обекти по тези измерения; сравняват предмети по форма;
* да разпознават и комбинират геометрични фигури.

б) Възпитателни:

* децата да проявяват активност, да имат собствена позиция и нагласа за включване в ситуацията.

в) Развиващи:

* Децата да развият своето образно мислене;
* да развият уменията си за анализ, сравнение и конкретизация;
* да развият своите моторни навици.

*Ключови думи:* повече, по-малко, поравно, числата до 10, по-дълго, по-късо, по-тежко, по-леко, триъгълник, правоъгълник.

3. Предварителна подготовка:

а) на учителя: подготвяне на необходимите материали и средства за онагледяване;

б) на децата: Децата умеят да определят броя на обектите в едно множество до 10, да сравняват броя на обекти в множества чрез отношенията „повече“, „по-малко“, „поравно“; да съотнасят знаков белег /цифра/ към съответно количество и обратно – на конкретно количество към знаков белег; умеят да различават и назовават измеренията дължина, широчина, височина, както и да сравняват обекти по тези измерения; разпознават и сравняват основните геометрични фигури.

*Педагогическа технология:*

Форма – педагогическа ситуация;

4. Методи: беседа, упражнение, моделиране, ПИ „Помисли и мястото си намери“.;

5. Средства: жълт, червен, син, оранжев, лилав, зелен обръчи, по три броя знаци <, > и = на бели картончета; листи с познавателни задачи, цветни моливи.

Ход на ситуацията:

|  |  |  |
| --- | --- | --- |
| Ситуац. ядра | Дейност на учителя | Дейност на децата |
| Насочване към темата | /На земята са поставени в две успоредни редици общо шест обръча./У:- Деца, това са последните ни дни в детската градина и аз не спирам да Ви се радвам като Ви гледам заедно! Вижте колко цветни и различни сме всички ние и така ми приличате на полянка с разцъфнали в различни цветове полянка. И затова ми хрумна да Ви предложа една игра, която много обичаме – „Помисли и мястото си намери“. | Децата са на утринна среща. |
| Поставяне на задачата, мотивиране за дейността | Ще я изиграем този път като децата, които притежават определен признак, влизат в съответния обръч. И така, започваме играта. Нека влязат в синия обръч всички деца, които имат руса коса. Нека сега в жълтия влязат всички, които имат червени пантофи, в червения – всички със сини тениски, в лилавия – всички с цветни клинчета, в оранжевия – всички със зелени панталонки, в зеления – всички със сини очи, в синия – всички с бели чорапки. /Децата могат да влизат и излизат от съответния обръч според последващите указания. Може да се добавят други признаци по усмотрение на учителя, за да се разпределят децата в множества от по 1 до 4 деца./ А сега нека преброим по колко деца има във всеки от обръчите. /Дете от съответното множество преброява всички в неговата група/ Виждаме, че в различните обръчи има и различен брой деца. Приготвила съм Ви тези знаци за равенство или неравенство, които познавате, хайде да си ги припомним /показвам картончетата със знаците <, > и =, децата ги назовават/. Нека децата от двойките обръчи заедно обсъдят и определят какъв знак трябва да се постави помежду им. /Децата коментират и поставят верния знак между всяка срещуположна двойка групи/. У:- Радвам се, че всички участвахте активно в нашата игра и давахте правилни отговори на моите въпроси.  | Децата откриват назованите признаци у себе си и останалите и заемат своите места в цветните обръчи; Поставят картончета със знаците за равенство и неравенство. |
|  | У: - Ние знаем, че обектите могат да се сравняват освен по цвят, така също и по различните си измерения – дължина, широчина и височина. Предлагам Ви да продължим нашата игра като от всеки обръч определите най – високото и най – ниското си другарче. /Децата се сравняват и определят двойката от групата./У:- И с тази задача се справихте. Затова ще Ви предложа следваща игра, в която ще продължим да сравняваме. | Определят най – ниско и най – високо дете от подгрупата си. |
| Основна частСамостоятелна работа | /На масичките вече са подредени индивидуални картони с нарисувани 2 дървета, на едното - едното с тесен ствол и с 10 ябълки по клоните е подпряна стълба с 5 стъпала, на другото – с широк ствол и 10 круши е подпряна стълба с 10 стъпала. На полянката под всяко дърво има по една щайга – в едната – 4 круши, в другата – 8 ябълки. Между двете дървета има две отсечки – към крушата – по-къса, към ябълката- по-дълга./У: - Нашата задача днес ще бъде да съберем плодовете от дърветата и да ги приготвим за пазара. Познавате ли дърветата какви са? /Круша и ябълка/. Освен, че се различават по вид, различават ли се те по още нещо? /На крушата стеблото е по-широко, на ябълката – по-тясно/ Какво трябва да направим най – напред? / да стигнем до дърветата/ Правилно, за да стигнем до плодовете, първо трябва да преминем по пътечките. Еднакви ли са те? /Не – едната е по-дълга, другата е по-къса./ За да разбера дали всички открихте по- късата пътечка, сложете до нея синя точка. И така, след като преминахме по пътечките, стигнахме до дърветата. Ще успеем ли да стигнем до плодовете? /Не, клоните са нависоко, затова ще използваме стълбите, подпрени на стеблата./ А еднакви ли са те? /Не. Едната е по – висока, другата – по – ниска./ Нека всеки постави червена точка на по-високата. А колко плодове има в щайгите? /Преброяват/ А колко са останали по клоните? У:- Браво, деца, успяхте правилно да сравните и назовете коя е по- дългата и коя- по- късата пътечка, кое е по- широкото и кое- по- тясното дърво, коя стълба е по- висока и коя – по-къса. А сега да видим дали ще успеете прецените коя щайга ще тежи повече. Как можем да направим това? /Като преброим плодовете- тази с повечето плодове тежи повече, тази с по- малкото е по-лека./ Аз, всъщност вече претеглих плодовете на кантара, и ето, на тези картончета ще Ви покажа как изглежда той. /На отделни листи има апликирани кантар, от двете страни с по една щайга – в едната – с 4 круши, в другата – с 8 ябълки./ Везните на кантара накъде са наклонени? Към по- тежката щайга, в която има 8 ябълки. А другата каква е? /по-лека/ Нека всеки от Вас постави червена точка до по-тежката щайга.У: - Справихте се и с тази задача много лесно – знаете толкова много, личи, че вече сте големи и скоро ще отидете в училище. А дали ще Ви бъде толкова лесна и последната загадка? На тези четири къщички са паднали част от тухличките, вашата задача е да намерите коя част от стенички на коя къщичка е и оградите числото, което показва номера на къщичката. /Раздавам последните листи със силуети на 4 къщички и допълнителни елементи от тухлички с различна форма – триъгълник, правоъгълник./Нека разгледаме тухличките и стеничките. На какво Ви приличат? /Някои – на триъгълник в различно положение, други – на правоъгълник/ | Децата работят самостоятелно в индивидуалните си картони. |
| Заключителна  | Браво, деца, справихте се и с тази задача – открихте правилно кои тухлички от кои къщички са. И затова аз наистина мисля, че Вие ще станете чудесни първокласници, които ще открият и решат правилно всяка загадка! | Децата изпитват задоволство от постигнатите резултати. |

*Интеграция с други направления:*

БЕЛ: Създаване на кратък текст по илюстрация;

Околен свят: Назоваване и характеризиране на признаци на растения /плодове/;

Конструиране и теххнологии: Разпознаване и правилно назоваване на различни конструктивни елементи.